Det russisk-amerikanske kompani

Det russisk-amerikanske kompani (russisk: Под высочайшим Его Императорского Величества покровительством Российская Американская Компания) var et handelskompani opprettet i 1799 av tsar Paul I. Det var Russlands første aksjeselskap, men kom fra 1818 under regjeringskontroll. Kompaniet hadde først hovedkontor i Irkutsk, men flyttet i 1801 til St. Petersburg.

Kompaniet fikk monopol på handel i Aleutene, Alaska og stillehavskysten ned til 55 grader nord, i 1821 utvidet til 51 grader nord. I 1804 ble en permanent bosetning, kalt Ny-Arkhangelsk, etablert ved dagens Sitka. Kompaniet etablerte handelsfort så langt sør som California. Det sørligste fortet, Fort Ross, lå like nord for San Francisco.

Kompaniet var aktivt til 1867, da Russland solgte Alaska til USA. De kommersielle interessene ble samtidig solgt til et amerikansk firma.

Referanser

Eksterne lenker
 Records of Former Russian Agencies, U.S. National Archives and Records Administration
 Katherine L. Arndt: The Russian-American Company and the Northwest Fur Trade: North American Scholarship, 1990-2000, Library of Congress
 Alexander Petrov: New Documents on the Russian-American Company, Library of Congress

Handelskompanier
Russlands historie
Alaskas historie
Etableringer i 1799
Selskaper etablert i 1799
Selskaper opphørt i 1867
Handelskompanier tilknyttet pelshandel i Nord-Amerika